PMIndiaData/PMIndiaSum huggingface dataset:
বিজ্ঞান, প্রযুক্তি ও উদ্ভাবনের ক্ষেত্রে ভারত- ডেনমার্ক চুক্তির বিষয়ে মন্ত্রিসভাকে জানানো হল

বিজ্ঞান, প্রযুক্তি ও উদ্ভাবনের ক্ষেত্রে ভারত ও ডেনমার্কের মধ্যে সহযোগিতামূলক চুক্তি স্বাক্ষরের বিষয়টি আজ (২৭ জুন) প্রধানমন্ত্রী শ্রী নরেন্দ্র মোদী’র পৌরহিত্যে অনুষ্ঠিত কেন্দ্রীয় মন্ত্রিসভার বৈঠকে জানানো হয়েছে। এই বছরের ২২ মে-তে এই সহযোগিতামূলক চুক্তি স্বাক্ষরের মাধ্যমে ভারত-ডেনমার্ক দ্বিপাক্ষিক সম্পর্ক একটি ঐতিহাসিক মাইলফলকে পৌঁছয়। সমঝোতার মূল উদ্দেশ্য হল দুটি দেশের মধ্যে বিজ্ঞান, প্রযুক্তি ও উদ্ভাবনের বিভিন্ন ক্ষেত্রে সহযোগিতার বাতাবরণ গড়ে তোলা।পুনর্নবীকরণযোগ্য শক্তি, জল, বস্তু বিজ্ঞান, ব্যয়সাধ্য স্বাস্থ্য পরিষেবা, কৃত্রিম জীববিদ্যা, খাদ্য ও সমুদ্র-বিষয়ক অর্থনীতির ক্ষেত্রগুলিকে দ্বিপাক্ষিক সহযোগিতার জন্য চিহ্নিত করা হয়েছে। দুটি দেশের বিভিন্ন বৈজ্ঞানিক প্রতিষ্ঠান, শিক্ষা প্রতিষ্ঠান, গবেষণআর পরীক্ষাগার এবং সংস্থা এই সমঝোতার আওতায় রয়েছে।
প্রধানমন্ত্রী মৌলানা আবুল কালাম আজাদ এবং আচার্য জে বি কৃপালনী’র জন্মজয়ন্তীতে তাঁদের প্রতি শ্রদ্ধার্ঘ্য নিবেদন করেছেন

প্রধানমন্ত্রী শ্রী নরেন্দ্র মোদী মৌলানা আবুল কালাম আজাদ এবং আচার্য জে বিকৃপালনীর জন্ম জয়ন্তীতে তাঁদের প্রতি শ্রদ্ধার্ঘ্য নিবেদন করেছেন। এক বিবৃতিতে প্রধানমন্ত্রী বলেছেন : “ভারতীয় ইতিহাসের দুই মহীরূহ মৌলানাআবুল কালাম আজাদ এবং আচার্য জে বি কৃপালনীর জন্ম জয়ন্তীতে তাঁদের প্রতি শ্রদ্ধাজানাই। ভারতের স্বাধীনতা আন্দোলন এবং পরবর্তী সময়ে তাঁদের অবদান আমাদের জাতি গঠনেঅত্যন্ত গুরুত্বপূর্ণ ভূমিকা নিয়েছিল”।
ছত্তিশগড়ের রাজ্যপাল শ্রী বলরামজি দাস ট্যান্ডনের মৃত্যুতে প্রধানমন্ত্রীর শোকবার্তা

ছত্তিশগড়ের রাজ্যপাল শ্রী বলরামজি দাস ট্যান্ডনের মৃত্যুতে শোক প্রকাশ করেছেন প্রধানমন্ত্রী শ্রী নরেন্দ্র মোদী। এক বার্তায় তিনি বলেছেন : “ছত্তিশগড়ের রাজ্যপাল শ্রী বলরামজি দাস ট্যান্ডনের প্রয়াণে আমি মর্মাহত। জনজীবনে বিশেষ শ্রদ্ধাভাজন এমন এক ব্যক্তিকে আমরা হারালাম, সমাজের প্রতি যাঁর সেবা চিরস্মরণীয় হয়ে থাকবে। এই শোকের মুহূর্তে তাঁর পরিবার-পরিজন এবং শুভানুধ্যায়ীদের মতো আমিও সমানভাবেই চিন্তিত। শ্রী বলরাম দাস ট্যান্ডন পাঞ্জাবের শান্তি ও প্রগতির লক্ষ্যে বহু দশক ধরেই কাজ করে গেছেন। শিল্প ও শ্রম-কল্যাণ সম্পর্কে তাঁর আবেগ ও অনুভূতি ছিল তীক্ষ্ণ। তাঁর প্রশাসনিক অভিজ্ঞতার ফলে এই রাজ্যটি বিশেষভাবে উপকৃত হয়েছে। জরুরি অবস্থার বিরোধিতা করার মতো যে সাহস তিনি দেখিয়েছিলেন তা কোনও দিনই ভুলে যাওয়ার মতো বিষয় নয়”।
ডিএনএ প্রযুক্তি (প্রয়োগ ও ব্যবহার) নিয়ন্ত্রণ বিল, ২০১৮ অনুমোদিত কেন্দ্রীয় মন্ত্রিসভার বৈঠকে

ডিএনএ প্রযুক্তি (প্রয়োগ ও ব্যবহার) নিয়ন্ত্রণ বিল, ২০১৮ আজ অনুমোদিত হ’ল প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে। এই বিলটি প্রণয়ন ও তা আইনে রূপান্তরিত করার মূল উদ্দেশ্য হ’ল বিচারের রায়দান ব্যবস্থাকে আরও সুচারু করতে ডিএনএ-ভিত্তিক ফরেন্সিক প্রযুক্তির প্রয়োগ বৃদ্ধি করা। অপরাধমূলক ঘটনার সমাধান ও নিষ্পত্তির ক্ষেত্রে ডিএনএ প্রযুক্তির উপযোগিতা ও কার্যকারিতা বিশ্বের সর্বত্রই স্বীকৃতিলাভ করেছে। সংশ্লিষ্ট বিলটি আইনে পরিণত হলে ডিএনএ সম্পর্কিত গবেষণাগারগুলিকে বাধ্যতামূলকভাবে নিয়ন্ত্রণ বিধির আওতায় নিয়ে আসা সম্ভব হবে। এর সুবাদে ডিএনএ পরীক্ষার ফলাফলের নির্ভরযোগ্যতা সম্পর্কে সরকারিভাবে আশ্বাসও দেওয়া যাবে। শুধু তাই নয়, এ সম্পর্কিত যাবতীয় খুঁটিনাটির অপব্যবহার ও নষ্ট হয়ে যাওয়ার হাত থেকেও বাঁচানো যাবে। ফলে সুরক্ষিত থাকবে নাগরিকদের গোপনীয়তার অধিকার। ডিএনএ নিয়ন্ত্রণ বিধি কার্যকর হলে একদিকে যেমন অপরাধমূলক ঘটনার বিচার প্রক্রিয়া দ্রুততার সঙ্গে সম্পূর্ণ হবে, অন্যদিকে তেমনই প্রকৃত অপরাধীদের আরও ভালোভাবে চিহ্নিত করা যাবে। অপরাধমূলক ঘটনার সূত্রে কোনও ব্যক্তি নিখোঁজ বা বেপাত্তা হয়ে গেলে তার সঙ্গে সনাক্তকরণ না হওয়া মৃতদেহের মিল বা অমিল আরও ভালোভাবে খুঁজে পাওয়াও সম্ভব হবে। কোনও বড় ধরণের দুর্ঘটনা বা বিপর্যয়ের মুহূর্তে নিহত ব্যক্তিদের প্রকৃত পরিচয় সম্পর্কেও নিশ্চিত হওয়া যাবে সঠিক ও নিয়ন্ত্রিত ডিএনএ পরীক্ষার মাধ্যমে।
স্বামী বিবেকানন্দেরজন্মজয়ন্তীতে শ্রদ্ধা নিবেদন প্রধানমন্ত্রীর

স্বামী বিবেকানন্দেরজন্মজয়ন্তীতে শ্রদ্ধা নিবেদন করেছেন প্রধানমন্ত্রী শ্রী নরেন্দ্র মোদী। এক বার্তায়তিনি বলেছেন : “স্বামীবিবেকানন্দের জন্মজয়ন্তীতে আমি তাঁর উদ্দেশ্যে প্রণাম জানাই। আজ জাতীয় যুব দিবস।এই দিনটিতে আমি অভিবাদন জানাই নব ভারতের রূপকার দেশের তরুণ ও যুব সমাজের অসীমউৎসাহ এবং অদম্য প্রাণশক্তিকে । ”
ইন্সটিটিউট অফ চার্টার্ড অ্যাকাউন্টেন্টস অফ ইন্ডিয়া এবং বাহরিন ইন্সটিটিউট অফ ব্যাঙ্কিং অ্যান্ড ফিনান্সের মধ্যে স্বাক্ষরিত সমঝোতাপত্রটি মন্ত্রিসভায় অনুমোদিত

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে ইন্সটিটিউট অফ চার্টার্ড অ্যাকাউন্টেন্টস অফ ইন্ডিয়া এবং বাহরিন ইন্সটিটিউট অফ ব্যাঙ্কিং অ্যান্ড ফিনান্সের মধ্যে স্বাক্ষরিত সমঝোতাপত্রটি অনুমোদিত হয়েছে। বাহারিনে হিসাব-নিকাশ, আর্থিক ও অডিট সংক্রান্ত জ্ঞান ভান্ডারকে শক্তিশালী করার লক্ষ্যে যৌথভাবে কাজ করার জন্য এই সমঝোতা স্মারকটি স্বাক্ষরিত হয়েছে। এই সমঝোতার শর্ত অনুসারে আইসিএআই, বিআইবিএফ-এর অ্যাকাউন্টিং এবং ফিনান্স সংক্রান্ত পাঠ্যক্রমের চালু সিলেবাস পর্যালোচনার জন্য টেকনিক্যাল সহায়তা দেবে। বাহরিনের ছাত্রছাত্রীরা যাতে সিএ পাঠ্যক্রমে পরীক্ষা দিয়ে আইসিএআই-এর সদস্যপদ পেতে পারেন, তার সুপারিশ করা হবে। বাহারিনের উপযুক্ত যোগ্য ছাত্রছাত্রীদের জন্য পেশাগত পরীক্ষা আয়োজনে আইসিএআই সহায়তা করবে। এই সমঝোতার ফলে দু’দেশের অ্যাকাউন্টিং ও অডিট সংক্রান্ত ক্ষেত্রে একটি পারস্পরিক স্বার্থের উপযোগী কার্যকর সম্পর্ক গড়ে উঠবে বলে মনে করা হচ্ছে।
মহম্মদ আসারুল হকের প্রয়াণে প্রধানমন্ত্রীর শোক প্রকাশ

প্রধানমন্ত্রী শ্রী নরেন্দ্র মোদী আসারুল হকের প্রয়াণে শোক প্রকাশ করেছেন। এক বার্তায় প্রধানমন্ত্রী বলেছেন, “লোকসভার সাংসদ মহম্মদ আসারুল হকের প্রয়াণে আমি মর্মাহত। তিনি বিহারের কিষাণগঞ্জের সাংসদ ছিলেন। দুঃখের এই মুহূর্তে তাঁর পরিবার-পরিজন ও সমর্থকদের আমি সমবেদনা জানাই।”
এনডিএমএ-এর ষষ্ঠ বৈঠকে প্রধানমন্ত্রীর পৌরহিত্য

নতুন দিল্লীতে আজ (১৮ অক্টোবর, ২০১৮) জাতীয় বিপর্যয় পরিচালন কর্তৃপক্ষের (এনডিএমএ) ষষ্ঠ বৈঠকে পৌরহিত্য করেন প্রধানমন্ত্রী শ্রী নরেন্দ্র মোদী। দেশে বিপর্যয়জনিত পরিস্থিতির মোকাবিলায় এনডিএমএ-র বিভিন্ন কার্যকলাপ প্রধানমন্ত্রী পর্যালোচনা করেন। এনডিএমএ-র বিভিন্ন চলতি প্রকল্পও তিনি খতিয়ে দেখেন। জীবন ও সম্পত্তি রক্ষায় দুর্যোগজনিত পরিস্থিতির মোকাবিলার কাজে যুক্ত অন্যান্য সংস্থার সঙ্গে এনডিএমএ-র সমন্বয়ের ভিত্তিতে কাজ করার ওপর তিনি জোর দেন। বিভিন্ন স্থানে বিপর্যয় পরিচালন ব্যবস্থায় আন্তর্জাতিক ব্যবস্থাপনা কাজে লাগানোর কথাও তিনি বলেন। বৈঠকে কেন্দ্রীয় স্বরাষ্ট্র মন্ত্রী শ্রী রাজনাথ সিং, কেন্দ্রীয় অর্থমন্ত্রী শ্রী অরুণ জেটলি এবং কেন্দ্রীয় কৃষি ও কৃষককল্যাণ দপ্তরের মন্ত্রী শ্রী রাধামোহন সিং উপস্থিত ছিলেন। এনডিএমএ-র বিভিন্ন আধিকারিকরাও বৈঠকে যোগ দেন।
প্রধানমন্ত্রী সিন্ধ্রি সফরে, ঝাড়খন্ডে একগুচ্ছ উন্নয়ন প্রকল্পের শিলান্যাস করেছেন

প্রধানমন্ত্রী শ্রী নরেন্দ্র মোদী আজ সিন্ধ্রিতে এক অনুষ্ঠানে কেন্দ্রীয় সরকার এবং ঝাড়খন্ড সরকারের বিভিন্ন প্রকল্পের শিলান্যাস করেন। এই প্রকল্পগুলি হল- · হিন্দুস্হান উর্বরক এবং রসায়ন লিমিটেডের সিন্ধ্রি সার প্রকল্পের পুনরুজ্জীবন · ভারতের গ্যাস কর্তৃপক্ষের উদ্যোগে রাঁচি শহর গ্যাস বিতরন প্রকল্প · দেওঘরে অল ইন্ডিয়া ইন্সিটিটিউট অফ মেডিক্যাল সায়েন্সেস (এইমস) · দেওঘর বিমানবন্দরের উন্নয়ন প্রকল্প · পত্রাতু সুপার থার্মাল পাওয়ার প্রজেক্ট তিনি জনঔষধী কেন্দ্র স্হাপনের জন্য সমঝোতা বিনিময় অনুষ্ঠানও প্রত্যক্ষ করেন। এই উপলক্ষে আয়োজিত অনুষ্ঠানে প্রধানমন্ত্রী ভগবান বীরসা মুন্ডার প্রতি শ্রদ্ধা নিবেদন করেন। তিনি বলেন, রাজ্য সরকার এবং কেন্দ্রীয় সরকার একযোগে ঝাড়খন্ডের দ্রুত উন্নয়নের লক্ষ্যে কাজ করে যাচ্ছে। প্রধানমন্ত্রী বলেন, যেসব প্রকল্পের জন্য আজ ভিত্তিপ্রস্তর স্হাপন করা হয়েছে, তার জন্য মোট ব্যয় হবে ২৭ হাজার কোটি টাকা। তিনি বলেন, এইসব উন্নয়ন প্রকল্পগুলি ঝাড়খন্ডের যুবকদের জন্য বিভিন্ন ধরনের সুযোগ সৃষ্টি করবে। শ্রী মোদী বলেন, যখন তিনি প্রধানমন্ত্রী পদের দায়িত্ব গ্রহন করেছিলেন, তখন দেশের ১৮ হাজার গ্রামে বিদ্যুৎ সংযোগ ছিল না। আমরা এইসব গ্রামে মানুষের জীবনকে আলোকোজ্জ্বল করে তুলতে কাজ করেছি এবং এইসব জায়গায় বিদ্যুতের সংযোগ নিয়ে গেছি। আমরা আরও এক পা এগিয়ে ভারতের প্রত্যেকটি পরিবারে বিদ্যুৎ সংযোগ দেওয়ার উদ্যোগ গ্রহন করেছি। তিনি বলেন, যেসব সার কারখানাগুলি দীর্ঘদিন ধরে বন্ধ হয়েছিল, সেগুলি পুনরুজ্জীবনের জন্য উদ্যোগ গ্রহন করা হয়েছে। পূর্ব ভারত এর ফলে সর্বাধিক উপকৃত হবে। প্রধানমন্ত্রী বলেন, ঝাড়খন্ডে এইমস স্হাপনের ফলে এই রাজ্যের স্বাস্হ্য পরিষেবা ক্ষেত্রে রূপান্তর আসবে। দরিদ্র মানুষরা উচ্চমানের স্বাস্হ্য পরিষেবা পাবেন। প্রধানমন্ত্রী বলেন, কেন্দ্রীয় সরকার বিমান ভ্রমণকে সবার নাগালের মধ্যে এনেছে এবং সুলভ করেছে। /…
সাংসদদের জন্য নবনির্মিতওয়েস্টার্ন কোর্ট অ্যানেক্স ভবনের দ্বারোদ্ঘাটন করলেন প্রধানমন্ত্রী

আজনয়াদিল্লিতে নবনির্মিত ওয়েস্টার্ন কোর্ট অ্যানেক্স ভবনের দ্বারোদ্ঘাটন করলেনপ্রধানমন্ত্রী শ্রী নরেন্দ্র মোদী। কাজের সূত্রে রাজধানীতে আগত সাংসদরা এইঅ্যানেক্স ভবনে সাময়িকভাবে অবস্থান করতে পারবেন। ভবনেরদ্বারোদ্ঘাটন অনুষ্ঠানে ভাষণদানকালে লোকসভার অধ্যক্ষ শ্রীমতী সুমিত্রা মহাজনেরভূয়সী প্রশংসা করেন প্রধানমন্ত্রী। তিনি বলেন, মূলত শ্রীমতী মহাজনের নিরলসপ্রচেষ্টার ফলেই এই ভবন নির্মাণের কাজ সঠিক সময়ে সম্পূর্ণ হয়েছে। এই প্রকল্পরূপায়ণের প্রতিটি খুঁটিনাটি বিষয় সম্পর্কে তিনি ছিলেন খুবই সজাগ ও সতর্ক। প্রকল্পটিরকাজ যে নির্দিষ্ট সময় ও ব্যয়বরাদ্দ অনুসারে সম্পূর্ণ হয়েছে সে কথারও উল্লেখ করেনশ্রী নরেন্দ্র মোদী। এই নির্মাণ প্রকল্পের সঙ্গে যুক্ত সকলকেই এজন্য অভিনন্দনজানিয়েছেন তিনি। প্রধানমন্ত্রীবলেন, নবনির্বাচিত সাংসদরা যখন কাজের সূত্রে রাজধানীতে আসেন, তখন অনেক সময়েই তাঁদেরহোটেলে থাকতে হয়। এই বিষয়টি নিয়ে প্রচারও কম হয় না। কিন্তু প্রকৃত সমস্যা হলসরকারি বাসস্থানগুলিতে যে সমস্ত প্রাক্তন সাংসদ বসবাস করতেন সেগুলি নির্দিষ্টসময়ের মধ্যে খালি করে দিতে তাঁরা অপারগ হন। কেন্দ্রীয়সরকার ডঃ বাবাসাহেব আম্বেদকরের পথ ও আদর্শ অনুসরণ করে চলছে বলে উল্লেখ করেন শ্রীমোদী। তিনি বলেন, ডঃ আম্বেদকরের জীবনাদর্শের মূলমন্ত্রই ছিল ‘সম্প্রীতির সঙ্গেসহাবস্থান’। তাই, দেশের দরিদ্রতম মানুষটির জন্য কাজ করে যাওয়া তাঁর সরকারের একবিশেষ নীতি। প্রধানমন্ত্রীঘোষণা করেন যে নয়াদিল্লির ২৬, আলিপুর রোডের যে বাড়িটিতে বাবাসাহেব আম্বেদকর তাঁরশেষ জীবনে বসবাস করতেন, সেটি একটি স্মারক হিসেবে উদ্বোধন করা হবে বাবাসাহেবেরজন্মবার্ষিকীর প্রাক্কালে ১৩ এপ্রিল, ২০১৮ তারিখে। ডঃ আম্বেদকরের নামে কোন কোন ব্যক্তিযে রাজনীতির খেলা চালিয়ে যাচ্ছেন, তার তীব্র নিন্দা করেন প্রধানমন্ত্রী। /
উপরাষ্ট্রপতি পদে বেঙ্কাইয়া নাইডুর প্রথম বর্ষ পূরণ উপলক্ষে বই প্রকাশ অনুষ্ঠানে প্রধানমন্ত্রী ভাষন

উপরাষ্ট্রপতি পদে বেঙ্কাইয়া নাইডুর প্রথম বর্ষপূর্তিতে ‘মুভিং অন, মুভিং ফরোয়ার্ড- এ ইয়ার ইন অফিস’শীর্ষক বইটি প্রকাশ করলেন। অনুষ্ঠানে প্রধানমন্ত্রী জানান, শ্রী বেঙ্কাইয়া নাইডুর সঙ্গে তিনি বহু বছর কাজ করার সুযোগ পেয়েছেন। শ্রী নাইডু সবকিছুর ওপর দায়িত্ববোধকে গুরুত্ব দেন বলে প্রধানমন্ত্রী জানান। শ্রী মোদী বলেন, শ্রী বেঙ্কাইয়া নাইডু নিজের সব দায়িত্ব পালনের জন্য প্রচুর পরিশ্রম করেন এবং সহজেই সব ভূমিকায় মানিয়ে নিতে পারেন। শ্রী নাইডু জনসেবার কাজে ৫০ বছর কাটিয়েছেন- ১০ বছর ছাত্র রাজনীতিতে এবং ৪০ বছর রাজ্য ও জাতীয় স্তরের রাজনীতিতে তিনি যুক্ত রয়েছেন বলে প্রধানমন্ত্রী উল্লেখ করেন। শ্রী মোদী বলেন, শ্রী বেঙ্কাইয়া নাইডুর সকলের কাছে নিজেকে আপন করে নেবার ক্ষমতা রয়েছে। তিনি নিয়মানুবর্তীতা মেনে চলেন। যখনই তিনি কোনো দায়িত্ব গ্রহণ করেন, তখনই তিনি নেতৃত্বদানে পথ-প্রদর্শকের ভূমিকা পালন করেন। প্রধানমন্ত্রী বলেন, শ্রী নাইডু সবসময়ই সেরা বিশেষজ্ঞদের কাজে লাগিয়ে এটাই নিশ্চিত করেন যাতে নির্ধারিত কাজ যথাযথভাবে হয়। প্রধানমন্ত্রী স্মরণ করেন যে যখন প্রাক্তন প্রধানমন্ত্রী শ্রী অটল বিহারী বাজপেয়ী শ্রী বেঙ্কাইয়া নাইডুকে মন্ত্রিসভায় নিতে চেয়েছিলেন, তখন শ্রী নাইডু গ্রামোন্নয়নের দায়িত্ব পাওয়ার অনুরোধ জানিয়েছিলেন। শ্রী নাইডু হৃদয় থেকে একজন কৃষক এবং কৃষক ও কৃষিকাজের কল্যাণের বিষয়ে খুবই উৎসাহী, বলেন প্রধানমন্ত্রী। প্রধানমন্ত্রী জানান যে প্রধানমন্ত্রী গ্রাম সড়ক যোজনা শ্রী নাইডুর প্রচেষ্টার ফলে রূপায়িত হয়েছে। এক সময়ে যখন রাজনৈতিক আলোচনা কেবল রেলকে কেন্দ্র করেই হত, সেই সময় তিনি নিশ্চিত করেন যাতে নেতারা সড়ক ও যোগাযোগের অন্য মাধ্যমগুলির বিষয়ে আরো চিন্তাভাবনা করেন। শ্রী মোদী রাষ্ট্রপতির ইংরেজী ও তেলেগু ভাষায় বাঙ্মিতার প্রশংসা করেন। তিনি বলেন, এটি প্রশংসনীয় যে উপরাষ্ট্রপতি তাঁর দপ্তরের প্রথম বছরের কাজকর্ম সম্বন্ধে রিপোর্ট কার্ড পেশ করেছেন, যাতে সংসদের ভেতর ও বাইরে তাঁর বহু ভালো কাজের উল্লেখ রয়েছে। /
অ্যাকাউন্টস ও অডিটিং-এর ক্ষেত্রে পেশাগত দক্ষতার বিকাশে ভারত-তানজানিয়া চুক্তি : অনুমোদন কেন্দ্রীয় মন্ত্রিসভার

পেশাদারিত্বের নিয়মনীতি, প্রযুক্তিগত গবেষণা, পেশাগত উন্নয়ন প্রচেষ্টা, অ্যাকাউন্টেসিতে প্রশিক্ষণ, অডিট ব্যবস্থার কাজকর্ম ও মানের ওপর নজরদারি, অ্যাকাউন্টিং-এর ক্ষেত্রে জ্ঞানের প্রসার, পেশাগত দক্ষতা তথা মেধা বিকাশ সহ বিভিন্ন ক্ষেত্রে পারস্পরিক সহযোগিতা প্রসারের লক্ষ্যে চুক্তিবদ্ধ হতে চলেছে ভারত ও তানজানিয়া। এই মর্মে ভারতের ইনস্টিটিউট অফ চার্টার্ড অ্যাকাউন্ট্যান্টস অফ ইন্ডিয়া (আইসিএআই) এবং তানজানিয়ার ন্যাশনাল বোর্ড অফ অ্যাকাউন্ট্যান্টস অ্যান্ড অডিটার্স (এনবিএএ)-এর মধ্যে একটি মউ স্বাক্ষরের প্রস্তাবে আজ (১৮ই জুলাই, ২০১৮) অনুমোদন দেওয়া হল প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে। মউ স্বাক্ষরের ফলশ্রুতিতে আইসিএআই-এর সদস্য, ছাত্রছাত্রী এবং তাঁদের সংস্থা ও প্রতিষ্ঠানগুলির মধ্যে পারস্পরিক স্বার্থ রক্ষার ক্ষেত্রে এক বিশেষ সম্পর্ক গড়ে উঠবে। এছাড়া, পেশাদারী অভিজ্ঞতার পরিসরকে আরও বাড়িয়ে তোলারও সুযোগ পাবেন আইসিএআই-এর সদস্যরা। মউ স্বাক্ষরের হাত ধরে এক বলিষ্ঠ সম্পর্ক গড়ে উঠবে আইসিএআই এবং এনবিএএ-এর মধ্যে।
সারা দেশের ‘মুদ্রা যোজনা’র সুফল ভোগীদের সঙ্গে প্রধানমন্ত্রীর মতবিনিময় ও আলাপচারিতা

প্রধানমন্ত্রী শ্রী নরেন্দ্র মোদী আজ (মঙ্গলবার ২৯ মে) ভিডিও কনফারেন্সের মাধ্যমে দেশ জুড়ে ‘মুদ্রা যোজনা’র সুফলভোগীদের সঙ্গে মত-বিনিময় করেন। সরকারি প্রকল্প ও কর্মসূচিগুলির সুফলভোগীদের সঙ্গে ভিডিও কনফারেন্সের মাধ্যমে প্রধানমন্ত্রীর এটি দ্বিতীয় আলাপচারিতা। এই যোজনার সুফলভোগীদের সঙ্গে মতবিনিময়ে সন্তোষপ্রকাশ করে প্রধানমন্ত্রী বলেন, মুদ্রা যোজনা বিভিন্ন ধরনের কর্মসংস্হানের উৎস হয়ে উঠেছে। তিনি আরও বলেন, এই কর্মসূচির মাধ্যমে সুদ কারবারি ও দালালদের জাল থেকে শিল্পোদ্যোগীরা রেহাই পেয়েছেন। যুব সম্প্রদায়, মহিলা এবং যারা নিজস্ব ব্যবস্হা শুরু বা ব্যবসার পরিধি বাড়াতে চান তাদের জন্য এই কর্মসূচি নতুন সুযোগ এনে দিয়েছে বলেও তিনি মন্তব্য করেন। প্রধানমন্ত্রী মুদ্রা যোজনার মাধ্যমে এখনও পর্যন্ত ৫ লক্ষ ৭৫ হাজার কোটি টাকা মূল্যের ১২ কোটি ঋণ দেওয়া হয়েছে। এর মধ্যে, ২৮ শতাংশ অর্থাৎ, ৩ লক্ষ ২৫ হাজার কোটি টাকা মূল্যের ঋণ প্রথমবার শিল্প বা ব্যবসা করতে চলেছেন এমন উদ্যোগীদের দেওয়া হয়েছে। এখন পর্যন্ত প্রদেয় মোট ঋণ সহায়তার মধ্যে ৭৪ শতাংশই মহিলা সুবিধাভোগী। এমনকি, তপশিলী জাতি, উপজাতি ও অন্যান্য অনগ্রসর শ্রেণীর মানুষজনকে মোট প্রদেয় ঋণের ৫৫ শতাংশ দেওয়া হয়েছে। মুদ্রা যোজনার উপভোক্তাদের উদ্দেশে প্রধানমন্ত্রী বলেন, এই উদ্যোগ গরিব মানুষের জীবনযাত্রা পাল্টে দিয়েছে। ছোট ও অতিক্ষুদ্র ব্যবসাকেও এই উদ্যোগে সামিল করার ফলে মানুষের আর্থ-সামাজিক অবস্হাকে শক্তিশালী করতে সাহায্য করেছে। সেইসঙ্গে তা সাফল্যের দিশা দেখিয়েছে বলেও প্রধানমন্ত্রী অভিমত প্রকাশ করেন। স্বনিযুক্তির ওপর জোর দিয়ে প্রধানমন্ত্রী বলেন, নিজেই নিজের কর্মসংস্হানের ব্যবস্হা করা অত্যন্ত গর্বের বিষয়। এটি মানুষকে নিজের লক্ষ্য অর্জনে সাহায্য করেছে। এক সময় স্ব-নিযুক্তির বিষয়টিকে অসম্ভব বলে মনে করা হত। আলাপচারিতা ও মত-বিনিময়ের সময় প্রধানমন্ত্রী বলেন, মুদ্রা যোজনা যদি কয়েক বছর আগেই রূপায়ন করা যেত তাহলে, লক্ষ লক্ষ মানুষকে নিজস্ব ব্যবসা চালু করতে তা সাহায্য পারত। এমনকি, কাজের খোঁজে মানুষের স্হানান্তরও অনেকাংশে রোধ করা যেত। প্রধানমন্ত্রীর সঙ্গে আলাপচারিতার সময় সুবিধাভোগীরা জানান, মুদ্রা যোজনা কিভাবে তাদের নিজস্ব ব্যবসা চালু করতে এবং অন্যদের কর্মসংস্হনে সাহায্য করেছে। কর্পোরোট বহির্ভুত, অতিক্ষুদ্র ও ছোট শিল্পোদ্যোগীদের ১০ লক্ষ টাকা ঋণ সহায়তা প্রদানের লক্ষ্যে ২০১৫-র ৮ এপ্রিল প্রধানমন্ত্রী মোদী ‘মুদ্রা যোজনা’র সূচনা করেন। /
পশুপালন এবং খামার ব্যবসায় ভারত-ডেনমার্ক সহযোগিতা বাড়াতে সমঝোতাপত্র স্বাক্ষরের বিষয়টি জানানো হল কেন্দ্রীয় মন্ত্রিসভাকে

পশুপালন এবং খামার ব্যবসায় ভারত-ডেনমার্কের মধ্যে সহযোগিতা বাড়াতে সমঝোতাপত্র স্বাক্ষরের বিষয়টি প্রধানমন্ত্রী শ্রী নরেন্দ্র মোদীর পৌরহিত্যে বসা কেন্দ্রীয় মন্ত্রিসভাকে আজ জানানো হল। প্রসঙ্গত, এ বছর ১৬ এপ্রিল সমঝোতাপত্রটি স্বাক্ষরিত হয়। পশুপালন এবং খামার ব্যবসায় দ্বিপাক্ষিক সহযোগিতা বাড়ানোর প্রয়োজনে সমঝোতাপত্রটি স্বাক্ষরিত হয়। খামারোন্নয়ন এবং প্রাতিষ্ঠানিক দৃঢ়তার ক্ষেত্রে চলতি ধ্যানধারনা বা জ্ঞানকে বাড়ানোর প্রয়োজনে সমঝোতাপত্রটি স্বাক্ষরিত হয়। এ ক্ষেত্রে প্রত্যেক দলের প্রতিনিধিকে নিয়ে একটি যৌথ কর্মীগোষ্ঠী গঠিত হবে, যাতে যৌথ কর্মসূচি গ্রহণ করা যায়।
তেকানপুরের বিএসএফঅ্যাকাডেমিতে পুলিশের ডিজি এবং আইজি-দের বার্ষিক সম্মেলনে যোগ দেবেন প্রধানমন্ত্রী

মধ্যপ্রদেশেরতেকানপুরের বিএসএফ অ্যাকাডেমিতে পুলিশের ডিজি এবং আইজিদের এক বার্ষিক সম্মেলনে যোগদেবেন প্রধানমন্ত্রী। সম্মেলন অনুষ্ঠিত হবে আগামী ৭ ও ৮ জানুয়ারি – এই দু’দিন।উল্লেখ্য, শীর্ষস্থানীয় পুলিশ আধিকারিকদের এই সম্মেলন অনুষ্ঠিত হয় প্রত্যেক বছরেই।এর আগে ২০১৪-তে অসমের গুয়াহাটি, ২০১৫-তে গুজরাটের কচ্ছ অঞ্চলের ধরদ এবং গত বছরঅর্থাৎ, ২০১৬-তে হায়দরাবাদের জাতীয় পুলিশ অ্যাকাডেমিতে আয়োজিত সম্মেলনে যোগদিয়েছিলেন শ্রী নরেন্দ্র মোদী। বিগত বছরেরবৈঠকে আন্তঃসীমান্ত এলাকায় সন্ত্রাস এবং উগ্রপন্থী তৎপরতার বিষয়টি সম্পর্কেবিস্তারিতভাবে আলোচনা করা হয়েছিল। পরিস্থিতির মোকাবিলায় নেতৃত্বদানের ভূমিকা,নমনীয় দক্ষতা এবং সমষ্টিগত প্রশিক্ষণের ওপর জোর দিয়েছিলেন প্রধানমন্ত্রী। বিশেষকরে, পুলিশ বাহিনীতে প্রযুক্তির গুরুত্ব তুলে ধরার পাশাপাশি, পুলিশ বাহিনীর মানবিকভাবমূর্তি গড়ে তোলার ওপরও তিনি বিশেষ গুরুত্ব আরোপ করেছিলেন। জাতীয়রাজধানীর বাইরে ডিজিপি এবং আইজিপিদের বার্ষিক সম্মেলনের উদ্যোগ-আয়োজনের বিষয়টিপ্রধানমন্ত্রীর চিন্তাভাবনা প্রসূত। তাঁর মতে, এই ধরনের আলোচনার স্থান শুধুমাত্রদিল্লির মধ্যেই সীমাবদ্ধ না রেখে, দেশের বিভিন্ন স্থানেপর্যায়ক্রমে তার আয়োজন করাপ্রয়োজন।
নেপালের প্রাক্তন প্রধানমন্ত্রী শ্রী পুষ্প কমল দাহাল ‘প্রচন্ডা’ দেখা করলেন প্রধানমন্ত্রীর সঙ্গে

নেপালের প্রাক্তন প্রধানমন্ত্রী তথা নেপাল কম্যুনিষ্ট পার্টির সহ-সভাপতি শ্রী পুষ্প কমল দাহাল ‘প্রচন্ডা’ আজ নতুন দিল্লিতে প্রধানমন্ত্রী শ্রী নরেন্দ্র মোদীর সঙ্গে দেখা করেন। দুই নেতার মধ্যে ভারত-নেপাল সম্পর্ক এবং পারস্পরিক স্বার্থ সংশ্লিষ্ট বিভিন্ন বিষয় নিয়ে আলোচনা হয়। প্রধানমন্ত্রী, শ্রী দাহালের সঙ্গে তাঁর আগেকার বার্তালাপের কথা উল্লেখ করেন এবং ভারত-নেপাল সম্পর্কের উন্নতিতে তাঁর ভূমিকার প্রশংসা করেন। চলতি বছরে তাঁর দু’বার নেপাল সফরের কথা উল্লেখ করে প্রধানমন্ত্রী বলেন, ঘন ঘন উচ্চ পর্যায়ের আলাপ-আলোচনার ফলে ভারত-নেপাল সম্পর্ক জোরদার করার বিষয়টি গতি পাচ্ছে।
শিক্ষক শিক্ষণের জাতীয় পরিষদ আইন, ১৯৯৩-এর সংশোধনীর অনুমোদনকেন্দ্রীয় মন্ত্রীসভায়

প্রধানমন্ত্রী শ্রী নরেন্দ্রমোদির পৌরহিত্যে কেন্দ্রীয় মন্ত্রিসভা বুধবার শিক্ষক শিক্ষণের জাতীয় পরিষদ আইন,১৯৯৩-কে সংশোধন করার জন্য ‘ শিক্ষকশিক্ষণের জাতীয় পরিষদ (সংশোধিত) আইন, ২০১৭ ’ নামে একটি বিল সংসদে উত্থাপনের জন্য অনুমোদন দিল| কেন্দ্র, রাজ্য অথবাকেন্দ্রশাসিত অঞ্চলের পরিচালিত যেসব বিশ্ববিদ্যালয় বা প্রতিষ্ঠান এন.সি.টি.ই.-এরঅনুমতি ছাড়াই ২০১৭-২০১৮ শিক্ষাবর্ষ পর্যন্ত শিক্ষক শিক্ষণের কোর্স চালিয়ে যাচ্ছে,তাদেরকে প্রয়োজনীয় স্বীকৃতি দেওয়ার জন্য এই সংশোধনী| এইসব প্রতিষ্ঠান বাবিশ্ববিদ্যালয় থেকে পাশ করা ছাত্রছাত্রী বা যারা এখনও পড়ছে, তাদের ভবিষ্যত যাতে সমস্যায়না পড়ে, তার জন্য এই স্বীকৃতি একবারের জন্যই দেওয়া হবে| এইসব প্রতিষ্ঠান অথবাবিশ্ববিদ্যালয়ে পাঠরত অথবা যারা পাশ করে বেরিয়েছে, সেইসব ছাত্রছাত্রী এই সংশোধনীরমাধ্যমে শিক্ষক হিসেবে চাকরি করার জন্য যোগ্য বলে বিবেচিত হবেন| এই লক্ষ্যেইমানবসম্পদ উন্নয়ন মন্ত্রকের বিদ্যালয় শিক্ষা ও সাক্ষরতা বিভাগ এই সংশোধনীরপ্রস্তাব এনেছে| নিয়ম অনুযায়ী যেসব প্রতিষ্ঠানবি.এড. অথবা ডি.এল.এড.-এর মত শিক্ষক শিক্ষণের কোর্স করাচ্ছে, তাদেরকে শিক্ষকশিক্ষণের জাতীয় পরিষদের কাছ থেকে এন.সি.টি.ই. আইনের ১৪ নং অনুচ্ছেদ অনুযায়ীস্বীকৃতি নিতে হয়| তাছাড়া সেইসব প্রতিষ্ঠান ও বিশ্ববিদ্যালয়ের পাঠক্রম এন.সি.টি.ই.আইনের ১৫ নং অনুচ্ছেদ অনুযায়ী হতে হয়| এন.সি.টি.ই.-এর পক্ষ থেকেসমস্ত কেন্দ্রীয় বিশ্ববিদ্যালয়, রাজ্য বিশ্ববিদ্যালয় এবং শিক্ষা ও প্রশিক্ষণেরজেলা প্রতিষ্ঠানগুলিকে (ডায়েট) এই কোর্সের জন্য অনুমোদনের প্রয়োজনীয়তা নিয়ে জানানোহয়েছে| পাশাপাশি যারা ইতোমধ্যেই কোনো অনুমতি ছাড়া তা শুরু করেছে, তাদেরকে ৩১ মার্চ২০১৭ তারিখের মধ্যে অনুমতি চাওয়ার জন্য বলা হয়েছে, যাতে তাদেরকে চলতে থাকা বা আগেরকোর্সের ক্ষেত্রে একবারের জন্য এই অনুমতি দেওয়া যায়| এন.সি.টি.ই. আইন ১৯৯৩ কার্যকরহয় ১৯৯৫ সালের ১ জুলাই থেকে| এই আইন জম্মু-কাশ্মির ছাড়া গোটা দেশের জন্য প্রযোজ্য|শিক্ষক শিক্ষণ পদ্ধতিতে একটা পরিকল্পিত ও সমন্বিত অগ্রগতি আনার জন্যই এই আইন আনাহয়েছিল|
ইউনেস্কোর সৃজনশীল নগরগুলির নেটওয়ার্কে স্থান পেলচেন্নাই : শহরবাসীকে অভিনন্দন প্রধানমন্ত্রীর

ইউনেস্কোর সৃজনশীল শহরগুলির মধ্যে স্থান পেলচেন্নাই। এজন্য চেন্নাইবাসীদের অভিনন্দন জানিয়েছেন প্রধানমন্ত্রী শ্রী নরেন্দ্রমোদী। এক বার্তায় তিনি বলেছেন : “এক সমৃদ্ধ সাঙ্গীতিক ঐতিহ্যের স্বীকৃতি হিসাবেইউনেস্কোর সৃজনশীল নগরী নেটওয়ার্কে চেন্নাইয়ের নাম অন্তর্ভুক্ত হওয়ায় নগরবাসীকেআমার অভিনন্দন। আমাদের সমৃদ্ধ সাংস্কৃতিক ঐতিহ্যে চেন্নাইয়ের এক মূল্যবান অবদানরয়েছে। তাই এই ঘটনা আমাদের সকলকেই গর্বিত করে তুলেছে”।
প্রধানমন্ত্রী সকলকে বিজয়া দশমীর শুভেচ্ছা জানিয়েছেন

নয়াদিল্লি, ০৫ অক্টোবর, ২০২২ প্রধানমন্ত্রী শ্রী নরেন্দ্র মোদী বিজয়া দশমী ঊপলক্ষে সকলকে শুভেচ্ছা জানিয়েছেন। শ্রী মোদী এই উৎসব সকলের জীবনে যেন সাহস, সংযম ও সদর্থক শক্তি আনে, সেই কামনাও করেছেন। প্রধানমন্ত্রী এক ট্যুইটে বলেন, “সকল দেশবাসীকে বিজয়ের প্রতীক উৎসব বিজয়া দশমীর অনেক শুভেচ্ছা। আমি কামনা করি, এই উৎসব সকলের জীবনে সাহস, সংযম ও সদর্থক শক্তি নিয়ে আসুক”।
প্রবাসী ভারতীয়রা বহির্ভারতে এক অর্থে ভারতেরই ‘রাষ্ট্রদূত’ :   ইয়াঙ্গনে ভারতীয় সম্প্রদায়ের এক বিশেষ সমাবেশে বললেন, শ্রী নরেন্দ্র মোদী

মায়ানমার সফররত ভারতের প্রধানমন্ত্রী শ্রীনরেন্দ্র মোদী বুধবার ইয়াঙ্গনে বসবাসকারী ভারতীয় সম্প্রদায়ের এক সমাবেশে ভাষণদানকালে বলেন – “মিলিত ঐতিহ্য ও সভ্যতা, ঐতিহাসিক তথা ভৌগোলিক প্রেক্ষাপট এবংভারত ও মায়ানমারের সন্তান-সন্ততিদের আশা-আকাঙ্খা ও সাফল্যেরই আপনারা এখানেপ্রতিনিধিত্ব করছেন”। মায়ানমারের সমৃদ্ধ, আধ্যাত্মিক ঐতিহ্যের প্রসঙ্গওপ্রধানমন্ত্রী তুলে ধরেন তাঁর এদিনের বক্তব্যে। শ্রী মোদী বলেন, ভারতের বাইরে ভারতীয় সম্প্রদায়েরযে সমস্ত মানুষ বাস করছেন, এক অর্থে তাঁরা কিন্তু সেখানে ভারতেরই ‘রাষ্ট্রদূত’।ভারতীয় যোগাভ্যাস যেভাবে আন্তর্জাতিক স্বীকৃতি লাভ করেছে, তার মূল কৃতিত্ব কিন্তুপ্রবাসী ভারতীয়দের। কারণ, তাঁরাই যোগচর্চার ঐতিহ্যকে বহন করে নিয়ে গেছেন বিশ্বেরবিভিন্ন প্রান্তে। প্রধানমন্ত্রী বলেন, “যখনই আপনাদের সঙ্গে আমিমিলিত হই, আমি অনুভব ও উপলব্ধি করি যে, বিভিন্ন দেশে বসবাসকারী ভারতীয় জনসাধারণেরসঙ্গে ভারত সরকারের যোগাযোগ কখনই একমুখী নয়। আমরা বর্তমানে শুধু দেশের সংস্কারপ্রচেষ্টার মধ্যেই আবদ্ধ নেই, বরং আমরা দেশের পরিবর্তন তথা রূপান্তর প্রক্রিয়ারসঙ্গে এখন যুক্ত রয়েছি”। শ্রী মোদী বলেন, দারিদ্র্য, সন্ত্রাস,দুর্নীতি,সাম্প্রদায়কতা এবং বর্ণ ও জাতিগত ভেদাভেদ থেকে মুক্ত এক নতুন ভারতেরঅভ্যুদয় ঘটতে চলেছে। ভারত সরকার যে দেশে পরিকাঠামো প্রসারের বিষয়টিকেবিশেষভাবে গুরুত্ব দিয়ে চলেছেন, সেকথারও উল্লেখ করেন প্রধানমন্ত্রী। তিনি বলেন,বর্তমানে ভালো পরিকাঠামোর অর্থ শুধুমাত্র সড়ক বা রেলপথ নির্মাণই নয়। এর মধ্যেরয়েছে আরও বহু বিষয়, যা সমাজে গুণগত এক পরিবর্তন সম্ভব করে তুলতে পারে। প্রয়োজনেকঠিন সিদ্ধান্ত গ্রহণের ক্ষেত্রেও যে তাঁর সরকার দ্বিধাগ্রস্ত নয়, একথাও তিনি উচ্চারণকরেন সমাবেশে ভাষণদানকালে। শ্রী মোদী বলেন, পণ্য ও পরিষেবা কর অর্থাৎ জিএসটিদেশে এক নতুন সংস্কৃতি গড়ে তুলতে চলেছে। ভারতে রূপান্তর যে সম্ভব, এই আস্থা ওবিশ্বাস পূর্ণ মাত্রায় রয়েছে ভারতীয় জনসাধারণের মধ্যে। জনসাধারণ একথাও উপলব্ধিকরেছেন যে, দেশের সমগ্র ব্যবস্থার মধ্যে যে সমস্ত গলদ রয়ে গেছে, তা থেকে বেরিয়েআসা পরিবর্তিত পরিস্থিতিতে কঠিন হবে না। দু’দেশের জনসাধারণের মধ্যে পারস্পরিক সংযোগ ওযোগাযোগ যে ভারত-মায়ানমার সম্পর্কে শক্তি বৃদ্ধি করে চলেছে একথাও উল্লেখ করেনপ্রধানমন্ত্রী তাঁর এদিনের বক্তব্যে। ইয়াঙ্গন অঞ্চলের মুখ্যমন্ত্রী মিঃ ফিও মিন ফিন-ওউপস্থিত ছিলেন প্রবাসী ভারতীয়দের এই সমাবেশে।
আইসিএমআর ও ফ্রান্সের ইনসার্মের মধ্যে সমঝোতায় কেন্দ্রীয় মন্ত্রিসভার অনুমোদন

চিকিৎসা এবং স্বাস্থ্য পরিষেবা ও গবেষণার ক্ষেত্রে ভারতের ইন্ডিয়ান কাউন্সিল অফ মেডিক্যাল রিসার্চ (আইসিএমআর) এবং ফ্রান্সের ইনস্টিটিউট ন্যাশনাল ডে লা সান্টিট ডে লা রিসার্চ মেডিক্যাল (ইনসার্ম)-এর মধ্যে স্বাক্ষরিত সমঝোতাপত্রের ব্যাপারে আজ প্রধান মন্ত্রি শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে জানানো হয়েছে। গত মার্চে এই চুক্তি স্বাক্ষরিত হয়। এই চুক্তির বৈশিষ্ঠ্যগুলির মধ্যে রয়েছেঃ ১। ভারত ও ফ্রান্সের মধ্যে চিকিৎসা, জীবনবিজ্ঞান এবং স্বাস্থ্য-গবেষণার মত দ্বিপাক্ষিক স্বার্থ সংশ্লিষ্ট ক্ষেত্রে সহযোগিতা গড়ে তোলা। ২। দুদেশের বৈজ্ঞানিক দক্ষতার ভিত্তিতে যেসব বিষয়ের ওপর বিশেষভাবে জোর দেওয়া হয়েছে, তার মধ্যে রয়েছে ডায়াবেটিক ও বিপাক সংক্রান্ত সমস্যা। ৩। জিন সংক্রান্ত বিষয়ে নৈতিক বিষয়ের ওপর নজরদারি। ৪। দ্বিপাক্ষিক আলোচনার ভিত্তিতে পারস্পরিক স্বার্থ সংক্রান্ত ক্ষেত্রে সহযোগিতা। এই সমঝোতাপত্রটি আন্তর্জাতিক বৈজ্ঞানিক এবং প্রযুক্তিগত সহযোগিতার কাঠামোর মধ্যে থেকেই আইসিএমআর এবং ইনসার্নের মধ্যে দ্বিপাক্ষিক স্বার্থ-সংশ্লিষ্ট বিষয়ে কাজ করতে সাহায্য করবে। এছাড়া, স্বাস্থ্য গবেষনার বিশেষ কিছু ক্ষেত্রেও বৈজ্ঞানিক উৎকর্ষতা বৃদ্ধিতেও সহায়ক হবে।
প্রধানমন্ত্রী মির্জাপুরে বানসাগর সেচখাল প্রকল্প জাতির উদ্দেশে উৎসর্গ করলেন

প্রধানমন্ত্রী শ্রী নরেন্দ্র মোদী রবিবার (১৫ জুলাই, ২০১৮) মির্জাপুরে বানসাগর সেচখাল প্রকল্প জাতির উদ্দেশে উৎসর্গ করেন। এই প্রকল্পটি সংশ্লিষ্ট অঞ্চলের কৃষিসেচের ক্ষেত্রে বড় ভূমিকা নেবে, সেইসঙ্গে এলাহাবাদ ও মির্জাপুর জেলার কৃষকরাও ব্যাপক উপকৃত হবেন। শ্রী নরেন্দ্র মোদী মির্জাপুর মেডিকেল কলেজেরও শিলান্যাস করেন। তিনি রাজ্যে ১০০টি জন ওষধি কেন্দ্রের উদ্বোধন করেন। চুনারের বালুঘাটে গঙ্গা নদীর ওপর নির্মিত একটি সেতুরও তিনি উদ্বোধন করেন। নতুন এই সেতুর ফলে মির্জাপুর ও বারাণসীর মধ্যে যোগাযোগ আরও সহজ হবে। এই উপলক্ষে প্রধানমন্ত্রী বলেন, মির্জাপুর অঞ্চলের ব্যাপক সম্ভাবনা রয়েছে। মির্জাপুরে তাঁর শেষ সফরের কথা স্মরণ করে প্রধানমন্ত্রী বলেন, ফরাসী রাষ্ট্রপতি মিঃ মাকরঁ-এর সঙ্গে তিনি সৌরবিদ্যুৎ কেন্দ্রের উদ্বোধনে এখানে এসেছিলেন। প্রধানমন্ত্রী বিগত দু’দিনে একাধিক উন্নয়নমূলক প্রকল্প ও কর্মসূচির উদ্বোধন তথা শিলান্যাসের কথাও উল্লেখ করেন। বানসাগর প্রকল্পটি সম্পর্কে প্রধানমন্ত্রী বলেন, চার দশক আগে এই প্রকল্পটি গড়ে তোলার উদ্যোগ নেওয়া হয়েছিল। ১৯৭৮-এ প্রকল্পটির শিলান্যাসও হয়। কিন্তু, কোন অজানা কারণে এই প্রকল্প রূপায়ণে বিলম্ব ঘটে। তিনি জানান, ২০১৪-র পর প্রধানমন্ত্রী কৃষি সিচাঁই যোজনার অঙ্গ হিসাবে এই প্রকল্পটিকে গ্রহণ করা এবং এর কাজ শেষ করতে সর্বাত্মক প্রয়াস নেওয়া হয়। কেন্দ্রীয় সরকার কৃষক কল্যাণে যে সমস্ত পদক্ষেপ নিয়েছে সে বিষয়ে উল্লেখ করে প্রধানমন্ত্রী খরিফ ফসলের ন্যূনতম সহায়ক মূল্যে সাম্প্রতিক বৃদ্ধির কথাও জানান। তিনি, গরিব মানুষের সুলভ মূল্যে স্বাস্থ্য পরিষেবা প্রদানের বিভিন্ন পদক্ষেপের কথা উল্লেখ করে জন ওষধি কেন্দ্রের সুবিধার কথা তুলে ধরেন। তিনি বলেন, রোগ নিয়ন্ত্রণে স্বচ্ছ ভারত মিশন গুরুত্বপূর্ণ হয়ে উঠছে। স্বাস্থ্য নিশ্চয়তা প্রকল্প – আয়ুষ্মান ভারত শীঘ্রই শুরু হবে বলেও তিনি জানান। কেন্দ্রীয় সরকারের বিভিন্ন সামাজিক কল্যাণমূলক প্রকল্পের কথাও প্রধানমন্ত্রী সবিস্তারে উল্লেখ করেন। /